title: 2014/632/EU: Euroopan parlamentin päätös, 3. huhtikuuta 2014 , ITERistä ja fuusioenergian kehittämisestä vastaavan eurooppalaisen yhteisyrityksen varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/346

         EUROOPAN PARLAMENTIN PÄÄTÖS,
   3. huhtikuuta 2014,
   ITERistä ja fuusioenergian kehittämisestä vastaavan eurooppalaisen yhteisyrityksen varainhoitovuoden 2012 tilien päättämisestä
   (2014/632/EU)
   EUROOPAN PARLAMENTTI, joka

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2012 sekä yhteisyrityksen vastaukset (1),

               —

               ottaa huomioon neuvoston 18. helmikuuta 2014 antaman suosituksen (05851/2014 – C7-0053/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27. maaliskuuta 2007 tehdyn neuvoston päätöksen 2007/198/Euratom (4) ja erityisesti sen 5 artiklan 3 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0198/2014),

               1.

               hyväksyy ITERistä ja fuusioenergian kehittämisestä vastaavan eurooppalaisen yhteisyrityksen varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 369, 17.12.2013, s. 35.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 90, 30.3.2007, s. 58.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2006/808/EY,Euratom: Euroopan parlamentin päätös, tehty 27 päivänä huhtikuuta 2006 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka III — Komissio

text:
               6.12.2006

               FI

               Euroopan unionin virallinen lehti

               L 340/1

      EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka III — Komissio
   (2006/808/EY, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2004 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide I — Konsolidoitu selvitys talousarvion toteuttamisesta ja konsolidoitu tilinpäätös (SEC(2005)1158 — C6-0352/2005, SEC(2005)1159 — C6-0351/2005) (2),

               —

               ottaa huomioon komission kertomuksen varainhoitovuotta 2003 koskevien vastuuvapauden myöntämispäätösten seurannasta (KOM(2005)0449, KOM(2005)0448) sekä komission valmisteluasiakirjan, joka on varainhoitovuotta 2003 koskevien vastuuvapauden myöntämispäätösten seurannasta Euroopan parlamentille annetun komission kertomuksen liitteenä (SEC(2005)1161),

               —

               ottaa huomioon komission tiedonannon ”Yhteenvetokertomus vuodelta 2004” (KOM(2005)0256),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2004 toimitetuista sisäisistä tarkastuksista (KOM(2005)0257),

               —

               ottaa huomioon tilintarkastustuomioistuimen lausunnon nro 2/2004 ”yhtenäisestä tarkastusmallista” (single audit) (sekä yhteisön sisäisen valvonnan menettelyjä koskevan ehdotuksen) (3),

               —

               ottaa huomioon komission 15. kesäkuuta 2005 antaman tiedonannon neuvostolle, Euroopan parlamentille ja tilintarkastustuomioistuimelle suunnitelmasta yhdennetyn sisäisen valvonnan kehyksen kehittämiseksi (KOM(2005)0252),

               —

               ottaa huomioon komission tiedonannon neuvostolle, Euroopan parlamentille ja tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2006)0009),

               —

               ottaa huomioon tilintarkastustuomioistuimen vuosikertomuksen varainhoitovuodelta 2004 (4) sekä tarkastettujen toimielinten vastaukset,

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (5),

               —

               ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),

               —

               ottaa huomioon EY:n perustamissopimuksen 274, 275 ja 276 artiklan ja Euratomin perustamissopimuksen 179 a ja 180 b artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 145, 146 ja 147 artiklan,

               —

               ottaa huomioon työjärjestyksen 70 artiklan ja liitteen V,

               —

               ottaa huomioon talousarvion valvontavaliokunnan mietinnön ja lausunnot niiltä muilta valiokunnilta, joita asia koskee (A6-0108/2006),

               A.

               ottaa huomioon, että EY:n perustamissopimuksen 274 artiklan mukaan komissio toteuttaa talousarviota omalla vastuullaan ja moitteettoman varainhoidon periaatteiden mukaisesti,

               1.

               myöntää komissiolle vastuuvapauden Euroopan unionin yleisen talousarvion toteuttamisesta varainhoitovuonna 2004;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle ja Euroopan investointipankille ja jäsenvaltioiden kansallisille ja alueellisille tilintarkastuselimille sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL L 53, 23.2.2004.

      (2)  EUVL C 302, 30.11.2005, s. 1.

      (3)  EUVL C 107, 30.4.2004, s. 1.

      (4)  EUVL C 301, 30.11.2005, s. 1.

      (5)  EUVL C 302, 30.11.2005, s. 100.

      (6)  EYVL L 248, 16.9.2002, s. 1.


title: 2009/225/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2006

text:
               31.3.2009

               FI

               Euroopan unionin virallinen lehti

               L 88/209

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2006
   (2009/225/EY)
   EUROOPAN PARLAMENTTI, joka
   ottaa huomioon Euroopan rautatieviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6-0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan rautatieviraston perustamisesta 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (4) ja erityisesti sen 39 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A6-0123/2008),

               1.

               myöntää Euroopan rautatieviraston pääjohtajalle vastuuvapauden viraston talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan rautatieviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 54.

      (2)  EUVL C 309, 19.12.2007, s. 67.

      (3)  EYVL L 248, 16.9.2002, s. 1.

      (4)  EUVL L 164, 30.4.2004, s. 1; oikaisu EUVL L 220, 21.6.2004, s. 3.

      (5)  EYVL L 357, 31.12.2002, s. 72.
    ---documentbreak---

               31.3.2009

               FI

               Euroopan unionin virallinen lehti

               L 88/210

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2006
   EUROOPAN PARLAMENTTI, joka
   ottaa huomioon Euroopan rautatieviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6-0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan rautatieviraston perustamisesta 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (4) ja erityisesti sen 39 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A6-0123/2008),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2006 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että vuonna 2006 virasto oli ensimmäistä kertaa taloudellisesti itsenäinen,

         Yleiset huomautukset, jotka koskevat EU:n virastoihin liittyviä yleisluonteisia kysymyksiä ja ovat näin merkityksellisiä myös kunkin viraston vastuuvapausmenettelyn kannalta

               1.

               toteaa, että tilintarkastustuomioistuimen tarkastamien 24 viraston ja muun hajautetun erillisviraston talousarvioiden kokonaismäärä vuonna 2006 oli 1 080,5 miljoonaa euroa (suurin oli Euroopan jälleenrakennusviraston talousarvio, 271 miljoonaa euroa, ja pienin Euroopan poliisiakatemian (CEPOL) talousarvio, viisi miljoonaa euroa);

               2.

               huomauttaa, että tilintarkastuksen ja nyt vastuuvapausmenettelyn kohteena olevien EU:n virastojen joukkoon kuuluu perinteisten sääntelyvirastojen lisäksi myös toimeenpanovirastoja, jotka on perustettu toteuttamaan tiettyjä ohjelmia, ja että menettely ulotetaan lähitulevaisuudessa koskemaan myös julkisen ja yksityisen sektorin kumppanuutena perustettuja yhteisyrityksiä (yhteiset teknologia-aloitteet);

               3.

               panee parlamentin osalta merkille, että vastuuvapausmenettelyn piiriin kuuluvien virastojen lukumäärä on kehittynyt seuraavasti: varainhoitovuonna 2000: 8; 2001: 10; 2002: 11; 2003: 14; 2004: 14; 2005: 16; 2006: 20 sääntelyvirastoa ja 2 toimeenpanovirastoa (joihin ei ole laskettu mukaan kahta virastoa, joiden tilit Euroopan tilintarkastustuomioistuin tarkastaa mutta jotka kuuluvat sisäisen vastuuvapausmenettelyn piiriin);

               4.

               toteaa näin ollen, että tarkastus- ja vastuuvapausmenettelystä on tullut raskas ja kohtuuton suhteessa virastojen ja hajautettujen erillisvirastojen talousarvioiden suhteelliseen osuuteen; kehottaa asiasta vastaavaa valiokuntaa tarkastelemaan vastuuvapausmenettelyä laajasti uudelleen virastojen ja hajautettujen erillisvirastojen suhteen yksinkertaisemman ja rationaalisemman lähestymistavan laatimiseksi ottaen huomioon, että virastojen määrä kasvaa jatkuvasti ja että niistä jokainen tarvitsee tulevina vuosina erillisen vastuuvapautta koskevan mietinnön;

         Periaatteelliset huomautukset

               5.

               vaatii komissiota esittämään ennen uuden viraston perustamista tai olemassa olevan viraston uudistamista selkeät selvitykset seuraavista tekijöistä: viraston tyyppi, viraston tavoitteet, sisäinen hallintorakenne, tuotteet, palvelut, keskeiset menettelyt, kohderyhmä, viraston asiakkaat ja sidosryhmät, muodolliset suhteet ulkopuolisiin toimijoihin, talousarviovastuu, varainhoidon suunnittelu sekä henkilöstö ja henkilöstöpolitiikka;

               6.

               esittää, että kunkin viraston on noudatettava vuosittaista tulossopimusta, jonka asianomainen virasto ja asiasta vastaava pääosasto ovat laatineet ja jonka olisi sisällettävä tulevan vuoden päätavoitteet, rahoituskehys sekä selkeät indikaattorit tuloksen mittaamiseksi;

               7.

               vaatii, että tilintarkastustuomioistuin tai muu riippumaton tilintarkastaja tarkastaa virastojen toiminnan säännöllisesti (ja tapauskohtaisesti); katsoo, että tarkastusta ei pitäisi rajoittaa varainhoidon perinteisiin osatekijöihin ja julkisten varojen asianmukaiseen käyttöön vaan tarkastuksen olisi katettava myös hallinnon vaikuttavuus ja tehokkuus ja siinä olisi esitettävä arvostelu kunkin viraston varainhoidosta;

               8.

               katsoo, että tekniset vähennykset olisi tehtävä avoimina olevien virkojen perusteella, jos virasto yliarvioi jatkuvasti omat budjettitarpeensa; katsoo tämän johtavan pitkällä aikavälillä siihen, että virastoilla on vähemmän käyttötarkoitukseensa sidottuja tuloja, mikä samalla merkitsee hallintokustannusten vähenemistä;

               9.

               pitää vakavana ongelmana, että useita virastoja arvostellaan muun muassa julkisia hankintoja koskevien sääntöjen, varainhoitoasetuksen ja henkilöstösääntöjen noudattamatta jättämisestä; katsoo tämän johtuvan lähinnä siitä, että useimmat säännökset ja varainhoitoasetus on räätälöity isommille toimielimille ja että useimmilla pienillä virastoilla ei ole tarvittavia vähimmäisresursseja näiden sääntelyvaatimusten toteuttamista varten; pyytää sen vuoksi komissiota pyrkimään nopeaan ratkaisuun, jolla tehokkuutta parannetaan ryhmittämällä yhteen eri virastojen hallinnolliset toiminnot tällaisten vähimmäisresurssien saavuttamiseksi (virastojen toimintaa sääntelevät perusasetukset ja niiden talousarvion riippumattomuus huomioon ottaen), tai laatimaan kiireellisesti virastoja koskevat erityiset säännöt (erityisesti täytäntöönpanosäännöt), joiden avulla ne voivat noudattaa vaatimuksia täysimääräisesti;

               10.

               vaatii, että laatiessaan alustavaa talousarvioesitystä komissio ottaa huomioon kunkin viraston tulokset talousarvion toteuttamisessa aikaisempina vuosina, erityisesti vuonna n-1, ja tarkistaa asianomaisen viraston pyytämiä määrärahoja sen mukaisesti; pyytää asiasta vastaavaa valiokuntaansa kunnioittamaan mainittua tarkistamista, ja jos komissio ei tarkista määrärahoja, tarkistamaan itse kyseisiä määrärahoja siten, että ne ovat sellaisella todenmukaisella tasolla, joka vastaa asianomaisen viraston hyödyntämiskykyä ja täytäntöönpanovalmiuksia;

               11.

               muistuttaa kehottaneensa varainhoitovuotta 2005 koskeneen vastuuvapauspäätöksensä yhteydessä komissiota esittämään viiden vuoden välein selvityksen kunkin toiminnassa olevan erillisviraston tuottamasta lisäarvosta; kehottaa kaikkia asianomaisia toimielimiä toteuttamaan tarvittavat toimet, jos jonkin erillisviraston ei todeta tuottavan lisäarvoa, ja muuttamaan kyseisen erillisviraston tehtävää tai lakkauttamaan viraston; panee merkille, että vuonna 2007 komissio ei toteuttanut yhtäkään arviointia; kehottaa, komissiota esittämään vähintään viisi tällaista arviointia ennen varainhoitovuotta 2007 koskevan vastuuvapauden myöntämistä alkaen vanhimmista virastoista;

               12.

               katsoo, että tilintarkastustuomioistuimen suositukset olisi pantava täytäntöön viipymättä ja että virastoille olisi maksettava tukia suhteessa niiden todellisiin käteisvarojen tarpeisiin; katsoo lisäksi, että yleiseen varainhoitoasetukseen tehtävät muutokset olisi sisällytettävä virastoja koskevaan varainhoidon puiteasetukseen ja kunkin viraston erityiseen varainhoitoasetukseen;

         Raportointitietojen esittäminen

               13.

               toteaa, että virastojen kesken ei ole olemassa vakiolähestymistapaa siihen, kuinka virastot esittelevät toimintansa kyseisen varainhoitovuoden ajalta sekä tilinsä ja kertomukset talousarvio- ja varainhallinnosta, eikä siihen, olisiko viraston johtajan laadittava tarkastuslausuma; panee merkille, että kaikki virastot eivät ole erottaneet selvästi toisistaan a) viraston työn esittelyä kansalaisille ja b) teknistä raportointia talousarvio- ja varainhallinnosta;

               14.

               toteaa, että vaikka komission ohjeissa toimintakertomusten laatimisesta ei nimenomaisesti vaadita virastoja laatimaan tarkastuslausumaa, monet johtajat ovat kuitenkin tehneet niin vuoden 2006 osalta, ja yhdessä tapauksessa lausuma sisältää tärkeän varauman;

               15.

               palauttaa mieliin 12. huhtikuuta 2005 antamansa päätöslauselman (6), jossa se pyysi virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

               16.

               kehottaa komissiota muuttamaan ohjeitaan virastoille vastaavasti;

               17.

               esittää lisäksi, että komissio tekisi yhteistyötä virastojen kanssa ja pyrkisi laatimaan yhtenäisen, kaikkiin virastoihin ja hajautettuihin erillisvirastoihin sovellettavan mallin, jossa erotetaan selvästi toisistaan

                           —

                           suurelle yleisölle tarkoitettu vuosikertomus elimen toimista, työstä ja saavutuksista,

                           —

                           tilinpäätös ja selvitys talousarvion toteuttamisesta,

                           —

                           komission pääjohtajien toimintakertomusten kaltainen toimintakertomus,

                           —

                           viraston johtajan allekirjoittama tarkastuslausuma sekä mahdolliset varaumat tai huomiot, joihin johtaja pitää tarpeellisena kiinnittää vastuuvapauden myöntävän viranomaisen huomiota;

         Tilintarkastustuomioistuimen yleiset havainnot

               18.

               panee merkille tilintarkastustuomioistuimen havainnon (vuosikertomuksen 10.29 kohta (7)), että komission yhteisön talousarviosta suorittamien avustusten kohdentaminen ei pohjaudu riittävän perusteltuihin arvioihin virastojen käteisvarojen tarpeesta ja että tämän vuoksi, ja seuraavaan varainhoitovuoteen siirrettyjen määrärahojen määrästä johtuen, virastoilla on hallussaan huomattavan paljon käteisvaroja; panee merkille myös tilintarkastustuomioistuimen suosituksen, että virastoille olisi suoritettava avustuksia suhteessa niiden todellisiin käteisvarojen tarpeisiin;

               19.

               panee merkille, että neljätoista virastoa ei ollut vielä vuoden 2006 loppuun mennessä ottanut käyttöön ABAC-kirjanpitojärjestelmää (vuosikertomuksen 10.31 kohdan alaviite);

               20.

               panee merkille tilintarkastustuomioistuimen huomautuksen (vuosikertomuksen 1.25 kohta), jonka mukaan jotkin virastot kirjaavat käyttämättä jääneisiin lomapäiviin liittyvän menojäämän; toteaa, että tilintarkastustuomioistuin on hyväksynyt varauksin tarkastuslausuman kolmen viraston osalta (Euroopan ammatillisen koulutuksen kehittämiskeskus (Cedefop), Euroopan poliisiakatemia (CEPOL) ja Euroopan rautatievirasto) varainhoitovuoden 2006 osalta (vuonna 2005: Cedefop, Euroopan elintarviketurvallisuusviranomainen, Euroopan jälleenrakennusvirasto);

         Sisäinen tarkastus

               21.

               palauttaa mieliin, että varainhoitoasetuksen 185 artiklan 3 kohdan mukaan komission sisäinen tarkastaja on myös yhteisön talousarviosta avustusta saavien sääntelyvirastojen sisäinen tarkastaja; huomauttaa, että sisäinen tarkastaja antaa kertomukset kunkin viraston johtokunnalle ja johtajalle;

               22.

               kiinnittää huomiota sisäisen tarkastuksen vuosikertomukseen vuodelta 2006 sisältyvään varaumaan, joka kuuluu seuraavasti:
               ”Komission sisäinen tarkastaja ei henkilöstöresurssien puutteen takia pysty täyttämään asianmukaisesti varainhoitoasetuksen 185 artiklassa säädettyä velvollisuuttaan yhteisön elinten sisäisenä tarkastajana.”;

               23.

               panee kuitenkin merkille sisäisen tarkastajan vuoden 2006 toimintakertomukseen sisältyvän huomautuksen, jonka mukaan vuodesta 2007 lähtien komission sisäisen tarkastuksen osastolle myönnettyjen lisähenkilöstöresurssien myötä kaikissa toiminnassa olevissa sääntelyvirastoissa tehdään sisäinen tarkastus vuosittain;

               24.

               panee merkille, että niiden sääntely- ja toimeenpanovirastojen ja yhteisyritysten lukumäärä, jotka sisäisen tarkastuksen on tarkastettava varainhoitoasetuksen 185 artiklan mukaisesti, kasvaa jatkuvasti; kehottaa komissiota tiedottamaan parlamentin asiasta vastaavalle valiokunnalle, onko sisäisellä tarkastuksella käytettävissään riittävästi henkilöstöresursseja suorittamaan vuotuisen tarkastuksen kaikissa näissä elimissä tulevina vuosina;

               25.

               huomauttaa, että asetuksen (EY, Euratom) N:o 2343/2002 72 artiklan 5 kohdan mukaisesti kunkin viraston on toimitettava vuosittain vastuuvapauden myöntävälle viranomaiselle ja komissiolle johtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista; pyytää virastoja ilmoittamaan, onko näin toimittu, ja jos on, niin millä tavoin asia on hoidettu;

               26.

               panee merkille, mitä tulee etenkin pienten virastojen valmiuteen toteuttaa sisäisiä tarkastuksia, sisäisen tarkastajan Euroopan parlamentin asiasta vastaavalle valiokunnalle 14. syyskuuta 2006 tekemän ehdotuksen, jonka mukaan olisi sallittava, että pienet virastot toteuttavat sisäisen tarkastuksen ostopalveluna yksityiseltä sektorilta;

         Virastojen arviointi

               27.

               palauttaa mieliin parlamentin, neuvoston ja komission yhteisen lausuman (8), josta sovittiin neuvottelumenettelyssä ennen 13. heinäkuuta 2007 pidettyä ECOFIN-neuvoston kokousta ja jossa pyydettiin toimittamaan i) luettelo virastoista, joiden tilit komissio aikoo tarkastaa ja ii) luettelo virastoista, joiden tilit on jo tarkastettu, sekä yhteenveto tärkeimmistä havainnoista;

         Kurinpitomenettelyt

               28.

               toteaa, että kokonsa vuoksi yksittäisille virastoille on vaikeaa perustaa tilapäisiä kurinpitolautakuntia, jotka koostuvat sopivaa uravaihetta edustavista henkilöstön jäsenistä, ja että komission tutkinta- ja kurinpitoelimellä (IDOC) ei ole toimivaltaa virastojen suhteen; kehottaa virastoja harkitsemaan virastojen välisen kurinpitolautakunnan perustamista;

         Luonnos toimielinten väliseksi sopimukseksi

               29.

               palauttaa mieliin komission esittämän luonnoksen toimielinten väliseksi sopimukseksi Euroopan unionin sääntelyvirastojen toimintakehyksestä (KOM(2005) 59), jonka tarkoituksena oli vahvistaa Euroopan unionin sääntelyvirastojen perustamista, rakennetta, toimintaa, arviointia ja valvontaa koskeva horisontaalinen kehys; pitää luonnosta asianmukaisena aloitteena pyrittäessä järkeistämään virastojen perustamista ja toimintaa; panee merkille komission hallintosaavutuksista vuonna 2006 laaditussa yhteenvedossa esitetyn toteamuksen (KOM(2007) 274, 3.1 luku), että vaikka neuvottelut keskeytyivät ehdotuksen julkaisemisen jälkeen, vuoden 2006 lopulla asiasta käynnistettiin uudelleen keskustelu neuvostossa; pitää valitettavana, että hyväksymisen suhteen ei ole pystytty edistymään enempää;

               30.

               panee tästä syystä tyytyväisenä merkille komission lupauksen, että se esittää tiedonannon sääntelyvirastojen tulevaisuudesta vuoden 2008 aikana;

         Omarahoitteiset virastot

               31.

               palauttaa mieliin, että kahdessa omarahoitteisessa virastossa hallintoneuvosto myöntää vastuuvapauden viraston johtajalle; panee merkille kummankin viraston merkittävät yhteenlasketut ylijäämät, jotka ovat kertyneet maksuista saatavista tuloista ja siirtyneet edellisiltä vuosilta:

                           —

                           sisämarkkinoilla toimivan yhdenmukaistamisviraston käteisvarat ja muut rahavarat: 281 miljoonaa euroa (9),

                           —

                           yhteisön kasvilajikeviraston käteisvarat ja muut rahavarat: 18 miljoonaa euroa (10);

         Erityiset huomautukset

               32.

               panee tyytyväisenä merkille, että tilintarkastustuomioistuimen mukaan viraston varainhoitovuoden 2006 tilit ovat kaikilta olennaisilta osiltaan luotettavat;

               33.

               pahoittelee, että jo päättyneiden sopimusten soveltamisen ja voimassa olevien sopimusten sääntöjenvastaisen jatkamisen vuoksi ei voida kuitenkaan todeta kaikkien tilien perustana olevien toimien olevan laillisia ja asianmukaisia;

               34.

               panee merkille, että virasto sai maksusitoumusmäärärahoina 14 400 000 euroa ja maksumäärärahoina 14 400 000 euroa Euroopan unionin yleisestä talousarviosta varainhoitovuodeksi 2006;

               35.

               panee merkille tilintarkastustuomioistuimen havainnon, että ensimmäisenä taloudellisen itsenäisyytensä vuonna virasto pani täytäntöön 72 prosenttia maksusitoumusmäärärahoistaan mutta että siirtojen osuus hallintomenoihin (II osasto) oli 37,5 prosenttia ja toimintamenoihin (III osasto) 85 prosenttia;

               36.

               panee huolestuneena merkille, että sisäisen valvonnan järjestelmässä havaittiin puutteita, sillä edelleenvaltuuttaminen ei tapahtunut sääntöjen mukaisesti; valtuutuspäätösten ja talousarviokirjanpidon SI2-järjestelmän käyttöoikeuksien välillä ilmeni epäjohdonmukaisuuksia; panee merkille tilintarkastustuomioistuimen havainnon, että virasto ei ole hyväksynyt varainhoitoasetuksensa soveltamissääntöjä;

               37.

               panee kuitenkin merkille viraston vastauksen, jonka mukaan vuonna 2006 ohjelmaan kirjatut toiminnot eivät olleet vielä täysin toimivia, koska virasto oli vasta käynnistämisvaiheessa, ja että vuonna 2007 virasto käynnistää perusteellisen selvitystyön toimintojensa kirjaamisesta ohjelmaan, vaadittavista resursseista sekä niihin myönnettävistä määrärahoista tarjouskilpailupyyntöjä koskevine suunnitelmineen;

               38.

               panee merkille viraston tilinpäätöksestä, että hallintoneuvosto on antanut myönteisen lausunnon viraston tileistä vuonna 2006;

               39.

               panee merkille viraston vuosikertomuksesta 2006, että pääjohtaja on antanut tulojen ja menojen hyväksyjänä varauksettoman tarkastuslausuman;

               40.

               panee merkille viraston vuosikertomuksesta, että virasto hyväksyi sisäisen tarkastuksen yksikön suorittaman tarkastuksen seurauksena toimintasuunnitelman, jonka avulla on tarkoitus panna täytäntöön 24 sisäisen valvonnan standardia vuoden 2008 alkuun mennessä;

               41.

               panee merkille viraston vaikeudet ottaa palvelukseen teknisen alan henkilöstöä, jolla on riittävää asiantuntemusta, kun otetaan huomioon palkkaus, viraston sijainti ja sen tarjoamien työsopimusten määräaikaisuus; tunnustaa, että vähäinen rekrytointi oli keskeinen syy siihen, että viraston talousarvio toteutettiin vain rajoitetusti;

               42.

               panee merkille viraston ilmoituksen, jonka mukaan se on ottanut palvelukseensa hankinnoista vastaavan virkamiehen ja sisäisen tarkastajan hankintamenettelyjen parantamiseksi.

      (1)  EUVL C 261, 31.10.2007, s. 54.

      (2)  EUVL C 309, 19.12.2007, s. 67.

      (3)  EYVL L 248, 16.9.2002, s. 1.

      (4)  EUVL L 164, 30.4.2004, s. 1; oikaisu EUVL L 220, 21.6.2004, s. 3.

      (5)  EYVL L 357, 31.12.2002, s. 72.

      (6)  Kaikki virastoja koskevat päätöslauselmat julkaistiin virallisessa lehdessä EUVL L 196, 27.7.2005.

      (7)  EUVL C 273, 15.11.2007, s. 1.

      (8)  Neuvoston asiakirja DS 605/1/07 Rev1.

      (9)  Kertomus sisämarkkinoilla toimivan yhdenmukaistamisviraston tilinpäätöksestä varainhoitovuodelta 2006 ja viraston vastaukset (EUVL C 309, 19.12.2007, s. 141).

      (10)  Kertomus yhteisön kasvilajikeviraston tilinpäätöksestä varainhoitovuodelta 2006 sekä viraston vastaukset (EUVL C 309, 19.12.2007, s. 135).


title: Neuvoston päätös 2005/805/YUTP, tehty 21 päivänä marraskuuta 2005, Euroopan unionin erityisedustajan nimittämisestä Sudaniin hyväksytyn yhteisen toiminnan 2005/556/YUTP täytäntöönpanosta

text:
               22.11.2005

               FI

               Euroopan unionin virallinen lehti

               L 303/59

      NEUVOSTON PÄÄTÖS 2005/805/YUTP,
   tehty 21 päivänä marraskuuta 2005,
   Euroopan unionin erityisedustajan nimittämisestä Sudaniin hyväksytyn yhteisen toiminnan 2005/556/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin erityisedustajan nimittämisestä Sudaniin 18 päivänä heinäkuuta 2005 hyväksytyn neuvoston yhteisen toiminnan 2005/556/YUTP (1) ja erityisesti sen 5 artiklan 1 kohdan yhdessä Euroopan unionista tehdyn sopimuksen 14 artiklan, 18 artiklan 5 kohdan ja 23 artiklan 2 kohdan kanssa,
   sekä katsoo seuraavaa:

               (1)

               Neuvosto hyväksyi 18 päivänä heinäkuuta 2005 yhteisen toiminnan 2005/556/YUTP Euroopan unionin erityisedustajan nimittämisestä Sudaniin.

               (2)

               Neuvosto teki 21 päivänä marraskuuta 2005 päätöksen 2005/806/YUTP Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta (2), jolla vahvistetaan vielä kuuden kuukauden jatkoajaksi uusi rahoitusohje yhteisen toiminnan 2005/557/YUTP (3) II osan täytäntöönpanoon liittyvien menojen kattamiseksi.

               (3)

               Tämän johdosta neuvoston pitäisi päättää rahoitusohjeesta yhteisen toiminnan 2005/556/YUTP jatkamiseksi vielä kuudella kuukaudella.

               (4)

               Euroopan unionin erityisedustaja panee toimeksiantonsa täytäntöön tilanteessa, joka saattaa huonontua ja voisi vahingoittaa Euroopan unionista tehdyn sopimuksen 11 artiklassa vahvistettuja YUTP:n tavoitteita,

         ON TEHNYT TÄMÄN PÄÄTÖKSEN:
   1 artikla
   Rahoitusohje, jolla katetaan yhteisen toiminnan 2005/556/YUTP jatkamisesta 18 päivästä tammikuuta17 päivään heinäkuuta 2006 aiheutuvat menot, on 600 000 euroa.
   2 artikla
   Tämä päätös tulee voimaan päivänä, jona se tehdään.
   Menot ovat tukikelpoisia 18 päivästä tammikuuta 2006.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 21 päivänä marraskuuta 2005.

            Neuvoston puolesta

            Puheenjohtaja

         J. STRAW

      (1)  EUVL L 188, 20.7.2005, s. 43.

      (2)  Katso tämän virallisen lehden sivu 60.

      (3)  EUVL L 188, 20.7.2005, s. 46.


21.11.2002        FI                             Euroopan yhteisöjen virallinen lehti                                   C 284 E/167
                                                                                Keskiviikko 6. helmikuuta 2002
                                                  HYVÄKSYTYT TEKSTIT
           P5_TA(2002)0036
           Valiokuntien jäsenten lukumäärä
                              Euroopan parlamentin päätös valiokuntien jäsenten lukumäärästä
           Euroopan parlamentti, joka
               ottaa huomioon työjärjestyksen 150 artiklan 1 kohdan,
               ottaa huomioon 16. tammikuuta 2002 tekemänsä päätöksen (1) valiokuntien jäsenten lukumäärästä,
           1.    päättää muuttaa parlamentin valiokuntien jäsenten lukumäärää seuraavasti:
           VIII. Työllisyys- ja sosiaalivaliokunta: 51 jäsentä
           XIII. Kulttuuri-, nuoriso-, koulutus-, tiedonvälitys- ja urheiluvaliokunta: 37 jäsentä
           XIV. Kehitysyhteistyövaliokunta: 33 jäsentä.
           (1) Hyväksytyt tekstit, P5_TA(2002)0001.
           P5_TA(2002)0037
           Parlamenttien välisistä suhteista vastaavien valtuuskuntien jäsenten lukumäärä
           Euroopan parlamentin päätös parlamenttien välisistä suhteista vastaavien valtuuskuntien jäsenten
                                                           lukumäärästä
           Euroopan parlamentti, joka
               ottaa huomioon työjärjestyksen 168 artiklan,
               ottaa huomioon 21. heinäkuuta 1999 tekemänsä päätöksen (1) parlamenttien välisistä suhteista vastaa-
                vien valtuuskuntien ja parlamentaaristen sekavaliokuntien valtuuskuntien lukumäärästä ja jäsenten
                lukumäärästä,
           1.    päättää muuttaa seuraavien parlamenttien välisistä suhteistä vastaavien valtuuskuntien jäsenten luku-
           määrää seuraavasti:
           a)   Suhteista Israeliin vastaava valtuuskunta 18 jäsentä
           b)   Suhteista Palestiinan lakia säätävään neuvostoon vastaava valtuuskunta 18 jäsentä
           c)   Suhteista Etelä-Amerikan ja Mercosur-maihin vastaava valtuuskunta 24 jäsentä
           d)   Suhteista Japaniin vastaava valtuuskunta 20 jäsentä.
           (1) EYVL C 301, 18.10.1999, s. 19.


title: Komission päätös, annettu 14 päivänä helmikuuta 2012 , rikoksia koskeviin tietoihin liittyviä toimintapoliittisia tarpeita käsittelevän komission asiantuntijaryhmän perustamisesta ja päätöksen 2006/581/EY kumoamisesta

text:
               15.2.2012

               FI

               Euroopan unionin virallinen lehti

               C 42/2

         KOMISSION PÄÄTÖS,
   annettu 14 päivänä helmikuuta 2012,
   rikoksia koskeviin tietoihin liittyviä toimintapoliittisia tarpeita käsittelevän komission asiantuntijaryhmän perustamisesta ja päätöksen 2006/581/EY kumoamisesta
   2012/C 42/02
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 67 artiklan 3 kohdan mukaisesti unioni pyrkii varmistamaan korkean turvallisuustason rikollisuutta, rasismia ja muukalaisvihaa ehkäisevillä ja torjuvilla toimenpiteillä ja poliisiviranomaisten ja muiden toimivaltaisten viranomaisten välisillä yhteensovittamis- ja yhteistyötoimenpiteillä.

               (2)

               Elokuussa 2006 komissio antoi Euroopan parlamentille, neuvostolle ja Euroopan talous- ja sosiaalikomitealle tiedonannon ”Rikollisuuden ja rikoslainkäytön mittaamista koskeva kattava ja johdonmukainen EU:n strategia: EU:n toimintasuunnitelma vuosiksi 2006–2010” (1).

               (3)

               Samanaikaisesti 7 päivänä elokuuta 2006 annetulla komission päätöksellä 2006/581/EY (2) perustettiin rikos- ja rikoslainkäyttötietoihin liittyviä toimintapoliittisia tarpeita käsittelevä asiantuntijaryhmä avustamaan komissiota toimintasuunnitelman täytäntöönpanossa. Kyseisen ryhmän toimeksiantoa ei ole jatkettu.

               (4)

               Eurooppa-neuvoston Tukholman ohjelmassa ”Avoin ja turvallinen Eurooppa kansalaisia ja heidän suojeluaan varten” (3) kehotetaan komissiota jatkamaan tilastovälineiden kehittämistä rikosten ja rikollisen toiminnan mittaamiseksi sekä kehittämään toimia, jotka on hahmoteltu ja osittain toteutettu vuosia 2006–2010 koskevassa unionin toimintasuunnitelmassa.

               (5)

               Tietojenvaihto ja tilastotietojen kerääminen erityisesti ihmiskaupan, rahanpesun, tietoverkkorikollisuuden ja korruption aloilla vastaavat toimia, joita on ehdotettu Euroopan parlamentille ja neuvostolle annetussa komission tiedonannossa ”EU:n sisäisen turvallisuuden strategian toteuttamissuunnitelma: viisi askelta kohti turvallisempaa Eurooppaa” (4).

               (6)

               Kyseinen asiantuntijaryhmä on korvattava rikos- ja rikoslainkäyttötietoihin liittyviä toimintapoliittisia tarpeita käsittelevän asiantuntijaryhmän vuodesta 2006 tekemän arvokkaan työn jatkamiseksi ja ottaen huomioon lisääntyneen mielenkiinnon luotettavien rikostilastojen saamiseen unionin tasolla.

               (7)

               Yhteisön tilastojen laatimisesta säädetään Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta 11 päivänä maaliskuuta 2009 annetussa Euroopan parlamentin ja neuvoston asetuksessa (EY) N:o 223/2009 (5). Toimet yhteisön tilastojen laatimiseksi toteutetaan yhteisön tilasto-ohjelmasta vuosiksi 2008–2012 11 päivänä joulukuuta 2007 annetun Euroopan parlamentin ja neuvoston päätöksen N:o 1578/2007/EY (6) ja tilasto-ohjelmaan liittyvien vuosiohjelmien mukaisesti noudattaen periaatteita, jotka on esitetty tilasto-ohjelmakomitean 24 päivänä helmikuuta 2005 hyväksymissä Euroopan tilastoja koskevissa käytännesäännöissä.

               (8)

               Tästä syystä on tarpeen perustaa komission rikostilastojen alan asiantuntijaryhmä ja määritellä sen tehtävät ja kokoonpano.

               (9)

               Ryhmän tehtävänä olisi auttaa toimintapoliittisten tarpeiden määrittämisessä ja neuvoa, miten rikoksia koskevat indikaattorit ja muut tiedot määritellään ja miten niitä käytetään vaikuttavasti.

               (10)

               Ryhmä olisi muodostettava henkilöistä, joilla on pätevyys määritellä toimintapoliittisia tarpeita ja neuvoa, miten rikoksia koskevia indikaattoreita ja tietoa voitaisiin käyttää vaikuttavasti.

               (11)

               Olisi annettava ryhmän jäsenten suorittamaa tietojen julkistamista koskevat säännökset, sanotun kuitenkaan rajoittamatta komission sisäisten menettelysääntöjen muuttamisesta 29 päivänä marraskuuta 2001 tehdyn komission päätöksen 2001/844/EY, EHTY, Euratom (7) liitteessä olevien komission turvallisuussääntöjen soveltamista.

               (12)

               Ryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (8) säännöksiä.

               (13)

               Ryhmän jäsenten toimikausi on viisi vuotta ja se kattaa rikollisuuden ja rikoslainkäytön mittaamista Euroopan unionissa koskevan vuosien 2011–2015 toimintasuunnitelman (9) täytäntöönpanokauden.

               (14)

               Päätös 2006/581/EY olisi kumottava.

               (15)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Perustetaan rikoksia koskeviin tietoihin liittyviä toimintapoliittisia tarpeita käsittelevä komission asiantuntijaryhmä, jäljempänä ’ryhmä’.
   2 artikla
   Tehtävä
   Ryhmän tehtävänä on:

               a)

               avustaa komissiota jäsenvaltioiden ja muiden järjestöjen ja elinten välisen yhteistyön toteuttamisessa rikollisuuden ja rikoslainkäytön mittaamista Euroopan unionissa koskevan vuosien 2011–2015 toimintasuunnitelman täytäntöönpanemiseksi;

               b)

               avustaa komissiota määrittämään rikollisuutta koskeviin indikaattoreihin ja tietoihin liittyvät toimintapoliittiset tarpeet EU:n tasolla;

               c)

               avustaa komissiota kehittämään yhteisiä indikaattoreita;

               d)

               antaa komissiolle tutkimus- ja kehitystarpeita ja tutkimus- ja kehitystyön tuloksia koskevia neuvoja, jotta nämä tarpeet ja tulokset voitaisiin ottaa huomioon vuosien 2011–2015 EU:n toimintasuunnitelmaa toteutettaessa;

               e)

               antaa komissiolle yksityisen ja akateemisen sektorin edustajien tai muiden sektorien kanssa tehtävää yhteistyötä koskevia neuvoja merkityksellisen tiedon ja kokemuksen hyödyntämiseksi vuosien 2011–2015 EU:n toimintasuunnitelman toteuttamisessa;

               f)

               saada aikaan kokemusten ja hyvien käytänteiden vaihtoa rikostilastojen alalla ja erityisesti yhteisten indikaattoreiden kehittämisen ja vertailukelpoisten tietojen keruun osalta.

         3 artikla
   Kuuleminen
   Komissio voi kuulla ryhmää missä tahansa rikollisuuden mittaamiseen liittyvissä kysymyksissä.
   4 artikla
   Jäsenten nimittäminen
   1.   Ryhmässä on enintään 55 jäsentä. Jäsenten joukossa on oltava:

               a)

               jäsenvaltioiden, ehdokasmaiden ja Euroopan vapaakauppaliittoon kuuluvien maiden sisäasioiden alan viranomaisia tai muita viranomaisia;

               b)

               seuraavia EU:n toimielimiä, verkostoja ja virastoja: Eurooppalainen rikoksentorjuntaverkosto (EUCPN), Euroopan huumausaineiden ja niiden väärinkäytön seurantakeskus (EMCDDA), Eurojust, Euroopan poliisivirasto (Europol), Euroopan unionin jäsenvaltioiden operatiivisesta ulkorajayhteistyöstä huolehtiva virasto (Frontex) ja perusoikeusvirasto;

               c)

               seuraavia kansainvälisiä järjestöjä ja valtiosta riippumattomia järjestöjä, joilla on kokemusta ja asiantuntemusta rikollisuutta koskevien tietojen analysoimisesta ja kehittämisestä toimintapoliittisiin tarpeisiin: Euroopan neuvosto, Yhdistyneiden kansakuntien huumeiden ja rikollisuuden torjunnan toimisto (UNODC), European Sourcebook Group, Euroopan turvallisuus- ja yhteistyöjärjestö (ETYJ), Taloudellisen yhteistyön ja kehityksen järjestö (OECD);

               d)

               vähintään kuusi yksityishenkilöinä nimitettyä henkilöä, joilla on suositeltavaa olla kokemusta akateemisista tutkimustehtävistä EU:n jäsenvaltioissa toimivien julkisten tai yksityisten korkeakoulujen tai tutkimuslaitosten palveluksessa.

         2.   Edellä 1 kohdan a, b ja c alakohdassa tarkoitettujen jäsenten on nimitettävä edustajikseen pysyvä asiantuntija ja varaedustaja. Varaedustajat korvaavat poissa olevat asiantuntijat automaattisesti.
   3.   Sisäasioiden pääosaston pääjohtaja nimittää yksityishenkilöinä nimitetyt henkilöt hakumenettelyyn osallistuneiden joukosta (ks. tämän päätöksen liite).
   4.   Hakijat, joiden on hakemuspyynnön perusteella katsottu soveltuvan ryhmän jäseniksi mutta joita ei ole nimitetty, olisi heidän suostumuksellaan merkittävä varallaololuetteloon. Komissio voi tarvittaessa nimittää uusia jäseniä varallaololuettelon perusteella.
   5.   Kaikkien jäsenten toimikausi on viisi vuotta. Heidän on toimittava tehtävässään uusien jäsenten nimittämiseen tai heidän toimikautensa päättymiseen asti. Sama henkilö voidaan nimittää uudeksi toimikaudeksi.
   6.   Sellaisten jäsenten tilalle, jotka eivät enää pysty osallistumaan täysipainoisesti ryhmän työskentelyyn, jotka eroavat tehtävästään tai jotka eivät täytä tässä artiklassa tai perussopimuksen 339 artiklassa vahvistettuja edellytyksiä, voidaan nimittää uusi jäsen meneillään olevan toimikauden loppuun.
   7.   Jäsenet nimitetään tehtäväänsä yksityishenkilöinä, ja he toimivat riippumattomina ja yleisen edun mukaisesti.
   8.   Yksityishenkilöinä nimitettyjen henkilöiden nimet julkaistaan komission asiantuntijaryhmiä ja muita vastaavia elimiä koskevassa rekisterissä, jäljempänä ’rekisteri’ (10). Edellä 1 kohdan b ja c alakohdassa tarkoitettujen jäsenten nimet julkaistaan rekisterissä. Edellä 1 kohdan a alakohdassa tarkoitettujen viranomaisten nimet julkaistaan rekisterissä.
   9.   Henkilötietojen keräämisessä, käsittelyssä ja julkaisussa noudatetaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (11).
   5 artikla
   Toiminta
   1.   Ryhmän puheenjohtajana toimii komission edustaja.
   2.   Komissio koordinoi yhteistyötä, jota asiantuntijaryhmä tekee Eurostatin rikos- ja rikoslainkäyttötilastoja käsittelevän työryhmän kanssa. Komissio on vastuussa ryhmien työskentelyn johdonmukaisuudesta ja pyrkii mahdollisuuksien mukaan järjestämään yhteisiä kokouksia.
   3.   Ryhmä voi komission yksiköiden suostumuksella perustaa alaryhmiä, joissa on enintään 15 jäsentä, tarkastelemaan tiettyjä aiheita ryhmän määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   4.   Komission edustaja voi kutsua käsiteltävänä olevaa asiaa hyvin tuntevia, ryhmän ulkopuolisia asiantuntijoita osallistumaan tilapäisesti ryhmän tai alaryhmän työskentelyyn. Lisäksi komission edustaja voi antaa tarkkailijan aseman henkilöille, organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen (12) 8 kohdan 3 alakohdassa, ja ehdokasmaille.
   5.   Asiantuntijaryhmien jäsenten sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   6.   Asiantuntijaryhmien ja alaryhmien kokoukset pidetään komission toimitiloissa. Komissio huolehtii sihteeripalveluista. Ryhmän ja sen alaryhmien kokouksissa voi olla läsnä muita komission virkamiehiä, joita asia koskee.
   7.   Ryhmä vahvistaa työjärjestyksensä asiantuntijaryhmien työjärjestysmallin pohjalta.
   8.   Komissio julkaisee olennaisia tietoja ryhmän toiminnasta joko rekisterissä tai sisäasioiden pääosaston verkkosivustolla, jolle rekisteristä on linkki.
   6 artikla
   Kokouskulut
   1.   Ryhmän toimintaan osallistuvat henkilöt eivät saa palkkiota työpanoksestaan.
   2.   Ryhmän toimintaan osallistuvien matka- ja oleskelukustannukset korvataan komission voimassa olevien määräysten mukaisesti.
   3.   Kustannukset korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Kumoaminen
   Kumotaan päätös 2006/581/EY.
   8 artikla
   Voimaantulo ja soveltaminen
   Tämä päätös tulee voimaan päivänä, jona se julkaistaan Euroopan unionin virallisessa lehdessä, ja sitä sovelletaan viiden vuoden ajan.

      Tehty Brysselissä 14 päivänä helmikuuta 2012.

            Komission puolesta

         José Manuel BARROSO

            Puheenjohtaja

      (1)  KOM(2006) 437 lopullinen.

      (2)  EUVL L 234, 29.8.2006, s. 29.

      (3)  EUVL C 115, 4.5.2010, s. 21.

      (4)  KOM(2010) 673 lopullinen.

      (5)  EUVL L 87, 31.3.2009, s. 164.

      (6)  EUVL L 344, 28.12.2007, s. 15.

      (7)  EYVL L 317, 3.12.2001, s. 1.

      (8)  EYVL L 8, 12.1.2001, s. 1.

      (9)  Parhaillaan laadittavana oleva komission tiedonanto neuvostolle ja Euroopan parlamentille.

      (10)  Jäsenet, jotka eivät halua nimeään julkaistavan, voivat pyytää poikkeusta tästä säännöstä. Asiantuntijaryhmän jäsenen nimen julkaisematta jättämistä koskeva pyyntö on katsottava perustelluksi silloin, kun julkaiseminen voisi vaarantaa jäsenen turvallisuuden tai koskemattomuuden tai perusteetta loukata hänen yksityisyyttään.

      (11)  Katso alaviite 8.

      (12)  K(2010) 7649 lopullinen.

      LIITE

         Hakumenettely asiantuntijoiden nimittämiseksi yksityishenkilöinä rikoksia koskeviin tietoihin liittyviä toimintapoliittisia tarpeita käsittelevään asiantuntijatyöryhmään

      Komissio on perustanut 14 päivänä helmikuuta 2012 (1) tehdyllä päätöksellä C(2012) 721 rikoksia koskeviin tietoihin liittyviä toimintapoliittisia tarpeita käsittelevän asiantuntijaryhmän. Komissio toimii ryhmän puheenjohtajana ja voi kuulla ryhmää missä tahansa rikollisuuden mittaamiseen liittyvissä kysymyksissä.
      Asiantuntijaryhmän tehtävänä on:

                  a)

                  avustaa komissiota jäsenvaltioiden ja muiden järjestöjen ja elinten välisen yhteistyön toteuttamisessa rikollisuuden ja rikoslainkäytön mittaamista Euroopan unionissa koskevan vuosien 2011–2015 toimintasuunnitelman (2) täytäntöönpanemiseksi;

                  b)

                  avustaa komissiota määrittämään rikollisuutta koskeviin indikaattoreihin ja tietoihin liittyvät toimintapoliittiset tarpeet EU:n tasolla;

                  c)

                  avustaa komissiota kehittämään yhteisiä indikaattoreita;

                  d)

                  antaa komissiolle tutkimus- ja kehitystarpeita ja tutkimus- ja kehitystyön tuloksia koskevia neuvoja, jotta nämä tarpeet ja tulokset voitaisiin ottaa huomioon edellä mainittua EU:n toimintasuunnitelmaa toteutettaessa;

                  e)

                  antaa komissiolle yksityisen ja akateemisen sektorin edustajien tai muiden sektorien kanssa tehtävää yhteistyötä koskevia neuvoja merkityksellisen tiedon ja kokemuksen hyödyntämiseksi edellä mainitun EU:n toimintasuunnitelman toteuttamisessa;

                  f)

                  saada aikaan kokemusten ja hyvien käytänteiden vaihtoa rikostilastojen alalla ja erityisesti yhteisten indikaattoreiden kehittämisen ja vertailukelpoisten tietojen keruun osalta.

            Asiantuntijaryhmä muodostuu jäsenvaltioiden, ehdokasmaiden ja EFTA-maiden sisäasioiden alan viranomaisista; EU:n toimielimistä, verkostoista ja virastoista; kansainvälisistä järjestöistä ja valtiosta riippumattomista järjestöistä; yksityishenkilöinä nimitetyistä henkilöistä, joilla on suositeltavaa olla kokemusta akateemisista tutkimustehtävistä.
      Viimeksi mainittujen osalta komissio pyytää hakemuksia voidakseen valita asiantuntijaryhmän jäsenet.
      Asiantuntijaryhmä muodostuu enintään 55 jäsenestä, joista vähintään kuusi nimitetään yksityishenkilöinä edellä mainitun päätöksen 4 artiklan mukaisesti.
      Tulevat asiantuntijat ovat tai ovat olleet EU:n jäsenvaltioissa toimivien julkisten tai yksityisten korkeakoulujen tai tutkimuslaitosten palveluksessa. Hakemuksia arvioidessaan komissio ottaa huomioon seuraavat kriteerit:

                  a)

                  Todistuksin osoitettu pätevyys, joka liittyy kriminologiaan, rikoslainkäyttöön ja/tai niihin liittyviin aloihin, sekä vahvaa ammatillista näyttöä ja kokemusta (vähintään kahdeksan vuotta) kyseisiltä aloilta, myös Euroopan tasolla ja/tai kansainvälisesti. Kokemus tietyiltä rikollisuuden aloilta kuten talousrikollisuus, ihmiskauppa, korruptio, tietoverkkorikollisuus ja uhriksi joutuminen katsotaan eduksi.

                  b)

                  Aiempi osallistuminen EU:n ja kansainvälisiin ryhmiin tai komiteoihin katsotaan eduksi.

                  c)

                  Näyttö kyvystä työskennellä englannin kielellä.

                  d)

                  Ryhmän tasapainoinen kokoonpano hakijoiden taustan, sukupuolijakauman ja maantieteellisen edustavuuden suhteen (3).

                  e)

                  Ryhmän tasapainoinen kokoonpano, jossa otetaan huomioon jäsenten asiantuntemus rikollisuuden eri osa-alueilta kuten talousrikokset, ihmiskauppa, korruptio, tietoverkkorikollisuus ja uhriksi joutuminen sekä asiantuntemus rikollisuuden eri näkökohdista kuten määritelmät, indikaattorit, tilastot, analyysit ja tulkinta.

                  f)

                  Elokuussa 2006 tehdyllä komission päätöksellä perustetun asiantuntijaryhmän työn jatkuvuus.

                  g)

                  Ryhmän jäsenten on oltava jonkin Euroopan unionin jäsenvaltion kansalaisia tai tarvittaessa unionin ehdokasmaan tai mahdollisen ehdokasmaan taikka Euroopan talousalueeseen kuuluvan maan kansalaisia.

            Edellä olevat seikat arvioidaan ansioluettelon ja hakemuslomakkeen perusteella.
      Hakemuksen voi tehdä ainoastaan täyttämällä mallin mukaisen hakemuslomakkeen (Lisäys) ja ansioluettelon (4). Hakijoita pyydetään mainitsemaan hakemuksessaan selvästi, mistä osa-alueesta heillä on erityisasiantuntemusta.
      Allekirjoitetut hakemukset on lähetettävä 20 työpäivän kuluessa päivästä, jona hakupyyntö on julkaistu Euroopan unionin virallisessa lehdessä, joko postitse tai sähköpostina seuraavaan osoitteeseen:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  Sähköposti: HOME-STATS-GROUP@ec.europa.eu

            Sähköpostitse lähetettyjen hakemusten lähetyspäiväksi katsotaan päivä, jona sähköposti on lähetetty, ja tavallisessa postissa lähetettyjen hakemusten lähetyspäiväksi katsotaan postileiman päivä.
      Komissio valitsee jäsenet yksityishenkilöinä viisivuotiskaudeksi. Lausuntoja komissiolle laatiessaan jäsenet eivät saa ottaa ohjeita miltään ulkopuoliselta taholta, ja heidän on noudatettava asiantuntijaryhmän perustamisesta annetun komission päätöksen 5 artiklassa mainittuja tietojen luottamuksellisuutta koskevia ehtoja. Heidän on sitouduttava toimimaan riippumattomasti ja julkisen edun mukaisesti.
      Komissio korvaa asiantuntijaryhmän toimintaan liittyvät matka- ja oleskelukulut voimassa olevien komission säännösten mukaisesti ja käytettävissä olevien budjettimäärärahojen puitteissa. Jäsenet eivät saa tehtävistään palkkiota.
      Ryhmän jäsenten nimet julkaistaan komission asiantuntijaryhmiä ja muita vastaavanlaisia elimiä koskevassa rekisterissä (5) ja sisäasioiden pääosaston verkkosivustolla.
      Henkilötietojen keräämisessä, käsittelyssä ja julkaisussa noudatetaan asetusta (EY) N:o 45/2001 (6).
      Lisätietoja antaa Athina KARVOUNARAKI puhelimitse +32 22999070 ja sähköpostitse athina.karvounaraki@ec.europa.eu
      Hakumenettelyn tulokset julkaistaan ainakin sisäasioiden pääosaston verkkosivustolla ja, mikäli aiheellista, Euroopan unionin virallisessa lehdessä.

         (1)  EYVL C 42, 15.2.2012, s. 2.

         (2)  Parhaillaan laadittavana oleva komission tiedonanto neuvostolle ja Euroopan parlamentille.

         (3)  Komission päätös 2000/407/EY, tehty 19 päivänä kesäkuuta 2000, naisten ja miesten tasapuolisesta osallistumisesta komission perustamien komiteoiden ja asiantuntijaryhmien toimintaan (EYVL L 154, 27.6.2000, s. 34).

         (4)  Ansioluettelon on oltava eurooppalaisessa muodossa, ks. http://europass.cedefop.europa.eu/en/documents/curriculum-vitae/templates-instructions

         (5)  Jäsenet, jotka eivät halua nimeään julkaistavan, voivat pyytää poikkeusta tästä säännöstä. Asiantuntijaryhmän jäsenen nimen julkaisematta jättämistä koskeva pyyntö on katsottava perustelluksi silloin, kun julkaiseminen voisi vaarantaa jäsenen turvallisuuden tai koskemattomuuden tai perusteetta loukata hänen yksityisyyttään.

         (6)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

         Lisäys


Avis juridique important

|

32000D0402

Neuvoston päätös, tehty 22 päivänä kesäkuuta 2000, kaksikäyttötuotteiden viennin valvontaa koskevasta yhteisestä toiminnasta tehdyn päätöksen 94/942/YUTP kumoamisesta

Virallinen lehti nro L 159 , 30/06/2000 s. 0218 - 0218

Neuvoston päätös,tehty 22 päivänä kesäkuuta 2000,kaksikäyttötuotteiden viennin valvontaa koskevasta yhteisestä toiminnasta tehdyn päätöksen 94/942/YUTP kumoamisesta(2000/402/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 13 artiklan,sekä katsoo seuraavaa:(1) Neuvosto teki 19 päivänä joulukuuta 1994 päätöksen 94/942/YUTP kaksikäyttötuotteiden viennin valvontaa koskevasta yhteisestä toiminnasta(1) osana kaksikäyttötuotteiden viennin valvontaa koskevaa yhdistettyä järjestelmää, johon kuului myös kaksikäyttötuotteiden vientiä koskevan yhteisön valvontajärjestelmän käyttöön ottamisesta 19 päivänä joulukuuta 1994 annettu neuvoston asetus (EY) N:o 3381/94(2)(2) Asetuksen (EY) N:o 3381/94 19 artiklan 5 kohdan mukaisen tarkastelun perusteella ja ottaen huomioon Euroopan yhteisöjen tuomioistuimen oikeuskäytäntö(3) on päätetty, että tällaisen järjestelmän olisi perustuttava yksinomaan Euroopan yhteisön säädökseen.(3) Neuvosto antoi 22 päivänä kesäkuuta 2000 asetuksen (EY) N:o 1334/2000 kaksikäyttötuotteiden ja -teknologian vientiä koskevan yhteisön valvontajärjestelmän käyttöönottamisesta(4).(4) Tämän vuoksi on aiheellista kumota päätös 94/942/YUTP,ON PÄÄTTÄNYT SEURAAVAA:1 artiklaKumotaan päätös 94/942/YUTP. Kuitenkin päätöksen 94/942/YUTP asianomaisia määräyksiä sovelletaan edelleen niihin vientilupaa koskeviin hakemuksiin, jotka on tehty ennen asetuksen (EY) N:o 1334/2000 voimaantuloa.2 artiklaTämä päätös julkaistaan Euroopan yhteisöjen virallisessa lehdessä.3 artiklaTämä päätös tulee voimaan päivänä, jona se hyväksytään.Tehty Luxemburgissa 22 päivänä kesäkuuta 2000.Neuvoston puolestaPuheenjohtajaJ. Sócrates(1) EYVL L 367, 31.12.1994, s. 8, päätös sellaisena kuin se on viimeksi muutettuna päätöksellä 2000/243/YUTP, EYVL L 82, 1.4.2000, s. 1.(2) EYVL L 367, 31.12.1994, s. 1, asetus sellaisena kuin se on muutettuna asetuksella (EY) N:o 837/95, EYVL L 90, 21.4.1995, s. 1.(3) 17 päivänä lokakuuta 1995 annetut tuomiot C-70/94 ([1995] Kok. I-3189) ja C-83/94 ([1995] Kok. I-3231) ja 14 päivänä tammikuuta 1997 annettu tuomio C-124/95 ([1997] Kok. I-0081).(4) Ks. tämän virallisen lehden s. 1.


title: Euroopan parlamentin ja neuvoston päätös (EU) 2017/343, annettu 14 päivänä joulukuuta 2016, Euroopan unionin solidaarisuusrahaston varojen käyttöönotosta ennakkomaksujen maksamiseksi unionin vuoden 2017 yleisestä talousarviosta

text:
               28.2.2017

               FI

               Euroopan unionin virallinen lehti

               L 50/55

         EUROOPAN PARLAMENTIN JA NEUVOSTON PÄÄTÖS (EU) 2017/343,
   annettu 14 päivänä joulukuuta 2016,
   Euroopan unionin solidaarisuusrahaston varojen käyttöönotosta ennakkomaksujen maksamiseksi unionin vuoden 2017 yleisestä talousarviosta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (1) ja erityisesti sen 4 a artiklan 4 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 11 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan unionin solidaarisuusrahaston, jäljempänä ’rahasto’, tavoitteena on antaa unionille mahdollisuus reagoida nopeasti, tehokkaasti ja joustavasti hätätilanteisiin osoittaakseen solidaarisuutta luonnonkatastrofien kohteeksi joutuneiden alueiden väestöä kohtaan.

               (2)

               Rahasto ei saa ylittää 500 000 000 euron enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 10 artiklassa säädetään.

               (3)

               Asetuksen (EY) N:o 2012/2002 4 a artiklan 4 kohdassa säädetään, että aina kun tämä on tarpeen sen varmistamiseksi, että budjettivarat ovat hyvissä ajoin käytettävissä, rahastosta voidaan ottaa käyttöön varoja 50 000 000 euron enimmäismäärään asti ennakkomaksujen maksamiseksi ottamalla vastaavat määrärahat unionin yleiseen talousarvioon.

               (4)

               Jotta voidaan varmistaa, että unionin vuoden 2017 yleisessä talousarviossa on käytettävissä riittävät budjettivarat hyvissä ajoin, rahastosta olisi otettava käyttöön 50 000 000 euroa ennakkomaksujen maksamista varten.

               (5)

               Jotta rahaston varat saataisiin käyttöön mahdollisimman nopeasti, tätä päätöstä olisi sovellettava 1 päivästä tammikuuta 2017,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan unionin yleisessä talousarviossa varainhoitovuodeksi 2017 otetaan käyttöön Euroopan unionin solidaarisuusrahaston varoja 50 000 000 euroa maksusitoumus- ja maksumäärärahoina ennakkomaksujen maksamista varten.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2017.

      Tehty Strasbourgissa 14 päivänä joulukuuta 2016.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         I. KORČOK

      (1)  EYVL L 311, 14.11.2002, s. 3.

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).